2013.gada 21.maijā Noteikumi Nr. 260

Rīgā (prot. Nr. 30 19.§)

**Grozījumi Ministru kabineta 2006.gada 4.aprīļa noteikumos Nr.253 "**[**Kārtība, kādā organizējama ilgstoši slimojošu izglītojamo izglītošanās ārpus izglītības iestādes**](http://www.likumi.lv/doc.php?id=132350)**"**

Izdoti saskaņā ar

 Vispārējās izglītības likuma

4.panta 15.punktu

 Izdarīt Ministru kabineta 2006.gada 4.aprīļa noteikumos Nr.253 "Kārtība, kādā organizējama ilgstoši slimojošu izglītojamo izglītošanās ārpus izglītības iestādes" (Latvijas Vēstnesis, 2006, 57.nr.; 2009, 126.nr.) šādus grozījumus:

1. Aizstāt 7.punktā vārdu "ieteikumu" ar vārdu "atzinumu".

2. Izteikt 8.punktu šādā redakcijā:

"8. Izglītojamajiem, izņemot izglītojamos ar smagiem garīgās attīstības traucējumiem vai vairākiem smagiem attīstības traucējumiem, mācības mājās organizē uz laiku, ne ilgāku par sešiem mēnešiem. Ja minēto termiņu nepieciešams pagarināt, veic atkārtotu izglītojamā veselības stāvokļa pārbaudi.''

3. Papildināt noteikumus ar 8.1 punktu šādā redakcijā:

"8.1Izglītojamajam ar smagiem garīgās attīstības traucējumiem vai vairākiem smagiem attīstības traucējumiem, ņemot vērā izglītojamā veselības stāvokli, mācības mājās organizē pastāvīgi."

4. Izteikt 9.punktu šādā redakcijā:

"9. Pamatojoties uz pašvaldības pedagoģiski medicīniskās komisijas atzinumu par izglītojamā mācību organizēšanu mājās, izglītības iestādes
vadītājs nodrošina individuālu izglītības programmas apguves plānu noteiktam termiņam atbilstoši izglītojamā veselības stāvoklim un izglītības programmai, kuru apgūst izglītojamais, un norīko pedagogus, kuri norādītajā termiņā attiecīgo mācību priekšmetu māca izglītojamā mājās."

##### Ministru prezidents Valdis Dombrovskis

Izglītības un
zinātnes ministrs Vjačeslavs Dombrovskis